आजम खान के खिलाफ राजद्रोह की धाराओं में मुकदमा दर्ज  
आजम खान के खिलाफ राजद्रोह का मुकदमा
सेना पर दिया था बयान
बिजनौर में दर्ज हुआ मुकदमा
भारतीय सेना के खिलाफ कथित अपमानजनक टिप्पणी के लिए समाजवादी पार्टी के नेता आज़म खान के खिलाफ बिजनौर के चांदपुर पुलिस थाने में राजद्रोह के आरोप में मुकदमा दर्ज कराया गया है. चांदपुर पुलिस थाना प्रभारी अजय कुमार सिंह ने आज बताया कि बजरंग दल और विश्व हिंदू परिषद के प्रान्त मंत्री अनिल पांडे की तहरीर के आधार पर आजम खान के खिलाफ भारतीय दंड विधान की धारा 124 (क), 131 (क), 131 तथा 505 के तहत मुकदमा दर्ज किया गया है. इधर मेरठ में भी भारतीय सेना के संबंध में दिए गए बयान को लेकर बजरंग दल के स्थानीय नेताओं ने आजम खान के खिलाफ देशद्रोह की धाराओं में मुकदमा दर्ज करने के लिए शहर के थाना सदर बाजार पुलिस थाने में तहरीर दी है.टिप्पणियां
थाना सदर बाजार पुलिस के अनुसार, बजरंग दल के क्षेत्रीय मंत्री सचिन कंसल की ओर से दी गई इस तहरीर में कहा गया है कि आजम खान ने सेना का ही नहीं बल्कि देश का अपमान किया है. ऐसे नेता को गिरफ्तार करने में देरी नहीं करनी चाहिए. सदर बाजार पुलिस के अनुसार तहरीर के आधार पर आवश्यक धाराओं में मुकदमा दर्ज किया जाएगा. बजरंग दल के क्षेत्रीय मंत्री सचिन कंसल की अगुवाई में बजरंग दल के कार्यकर्ताओं द्वारा आज आजम खां की विधानसभा सदस्यता रद्द करने की मांग को लेकर सदर बाजार क्षेत्र में आजम खान के खिलाफ जमकर नारेबाजी की तथा उनका पुतला भी फूंका.
     (इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)

थाना सदर बाजार पुलिस के अनुसार, बजरंग दल के क्षेत्रीय मंत्री सचिन कंसल की ओर से दी गई इस तहरीर में कहा गया है कि आजम खान ने सेना का ही नहीं बल्कि देश का अपमान किया है. ऐसे नेता को गिरफ्तार करने में देरी नहीं करनी चाहिए. सदर बाजार पुलिस के अनुसार तहरीर के आधार पर आवश्यक धाराओं में मुकदमा दर्ज किया जाएगा. बजरंग दल के क्षेत्रीय मंत्री सचिन कंसल की अगुवाई में बजरंग दल के कार्यकर्ताओं द्वारा आज आजम खां की विधानसभा सदस्यता रद्द करने की मांग को लेकर सदर बाजार क्षेत्र में आजम खान के खिलाफ जमकर नारेबाजी की तथा उनका पुतला भी फूंका.
     (इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)
(इस खबर को एनडीटीवी टीम ने संपादित नहीं किया है. यह सिंडीकेट फीड से सीधे प्रकाशित की गई है।)